Det viktigste kriteriet for en nominasjon er at sangen spilles i en spillefilm med premiere i det foregående året. Denne regelen ble endret etter Oscar-utdelingen i 1941 hvor «The Last Time I Saw Paris» fra filmen (med melodi fra Jerome Kern og tekst fra Oscar Hammerstein II) vant. Kern var selv svært misfornøyd med at sangen vant, fordi den allerede hadde blitt innspilt og publisert før den ble brukt i filmen. Sangen var faktisk skrevet i 1940, på bakgrunn av at Tyskland okkuperte Paris under den andre verdenskrig. Sangen var innspilt av Kate Smith og nådde nummer 8 på bestselgerlistene før den ble brukt i filmen . Kern fikk derfor akademiet til å endre reglene slik at kun sanger som er «originale og skrevet spesielt for spillefilm» har mulighet til å bli nominert i denne kategorien.